Lav et referat af nedenstående tekst:

Tekst:
Lav gæsteliste. Læg budget. Bestil mad og blomster. Vælg kjole. Book kirke, lokaler og overnatning. Huskelisten til de fleste bryllupper er alenlang, forberedelserne tager ofte mange måneder, og regningen løber op. Men sådan behøver det ikke være. Sanne Hejlesen og Jeppe Mariegaard Reng mødte op i Vor Frue Kirke fredag klokken 10.30. De skal vies klokken 11. - Det er nok lidt et kompromis, fordi Sanne ønskede den lidt større pakke, og jeg er mere til det lidt mere afdæmpede, og så var det her en rigtig god mulighed for at lande midt imellem, siger gommen. Parret er bare et af mange, der vælger et drop-in bryllup. Alene denne fredag vies 14 par i Vor Frue Kirke. Her er der ingen unødvendig højtidelighed som i de store kirkebrylluppet, men de får stadig deres kærlighed forsejlet af en præst. - Løsningen med et drop-in bryllup er en god hybrid. Ikke for højtideligt og heller ikke for kedeligt, lyder det fra den kommende mand og kone. Gør-det-selv bryllup Det unge par er langt fra de eneste, der vælger dén form for velsignelse af deres kærlighed. Også ældre vælger et drop-in bryllup. - Vi mærker en klar tendens til, at det bliver mere og mere populært med den her slags vielser. Vi fik et afbud til i dag, men et andet par meldte sig på banen. Det kom på plads i morges, så det må siges at være spontant, lyder det fra sognepræst Michelle Holst Andersen. Ofte finder samtalen med præsten sted fler uger eller måneder inden selve vielsen, så hun kan nå at lære parret at kende og dermed holde en personlig tale. Ved et drop-in bryllup er der samtale en halv time inden vielsen. Under samtalen vælges der også salmer sammen med præsten, ud fra et hæfte. Forventningerne til dagens 11 brudepar er langt fra tårnhøje, som de måske er det til de mere traditionelle vielser. For her bestemmer bruden og gommen selv, om de vil iføre sig det store skrud eller bare møde op i hverdagstøj. For Sanne og Jeppes vedkommende ville hun egentlig gerne vies på traditionel vis i kirken, mens Jeppe Mariegaard Reng mere er til et rådhusbryllup. - Jeg kender kender flere, der er blevet gift på rådhuset uden vidner, som har fortrudt det sidenhen, fortæller Sanne Hejlesen om valget af gæster. Bryllup på samlebånd To præster er på arbejde i Vor Frue Kirke fredag for at sikre en så hurtig og gnidningsløs afvikling af dagens 12 vielser. Den ene præst klarer selve vielsen, mens den anden præst afholder samtaler med parrene. Set udefra kan det nærmest ligne samlebåndsarbejde - uden spildtid. Men for Sanne og Jeppe er det bare det helt rigtige: - Det var virkelig dejligt. Meget positivt. Jeg tror, det var lige præcis sådan, som vi gerne ville have det, sagde Sanne Hejlesen til TV2 Nord efter brylluppet. Nu går turen så til den aalborgensiske café Penny Lane sammen med den nærmeste familie for at spise frokost. Et intimt bryllupsselskab på otte personer. Tillykke med kærligheden!

Referat:
Drop-in bryllupper er blevet et kæmpe hit. Alene i Vor Frue Kirke i Aalborg vier man 46 par på dén måde i år.